
USMERNENIE č. 3

k Príručke pre Príjemcu finančných prostriedkov formou dotácie na projekty  z prostriedkov Modernizačného fondu k Výzve MoF – 2/ 2024  
(ďalej len „Príručka pre Príjemcu“) 
na predloženie žiadostí na poskytnutie finančných prostriedkov formou dotácie na projekty z prostriedkov Modernizačného fondu na podporu investícií na podporu investícií na modernizáciu energetických systémov vrátane uskladňovania energie a zlepšenia energetickej efektívnosti

Environmentálny fond, so sídlom Nevädzová 5, 821 01 Bratislava, IČO: 30796491, ako vykonávateľ pomoci (ďalej len „Fond“) týmto Usmernením mení spôsoby odoslania formulára ŽoP zo strany Príjemcu
I.
v texte Príručky pre Príjemcu v kapitole č. 4 „Implementácia Projektu“, v podkapitole 4.2 „Finančné riadenie Projektu“ v bode 4.2.2 „Žiadosť o platbu“, sa mení jeho šiesty odsek a nahrádza novým doplneným znením nasledovne:
Pôvodné znenie:
„...Formulár ŽoP je možné odoslať dvomi spôsobmi, a to listinne alebo cez e-schránku (vzorový formulár k ŽoP je zverejnený na Webovom sídle Fondu. Link na formulár ŽoP: (https://envirofond.sk/modernizacny-fond-vyzva-mof-2-2024/). ...“
Nové znenie:
„...Formulár ŽoP vrátane relevantných príloh je možné odoslať týmito spôsobmi:
· elektronicky len cez IS GRANT 
· vo výnimočných prípadoch z dôvodu oficiálne oznámených technických problémov s IS GRANT na strane Fondu je možné odoslať formulár ŽoP:
· elektronicky cez e-schránku, alebo
· listinne (poštou alebo osobne na podateľni Fondu počas úradných hodín),
Žiadosti podané elektronicky cez e-schránku a/alebo listinne nebudú akceptované v prípade plnej funkčnosti systému IS GRANT. V prípade nefunkčnosti je potrebné kontaktovať projektového manažéra.

(vzorový formulár k ŽoP je zverejnený na Webovom sídle Fondu. Link na formulár ŽoP: (https://envirofond.sk/modernizacny-fond-vyzva-mof-2-2024/)
Postup pri predkladaní a nahrávaní formuláru ŽoP do IS GRANT:
· Pri nahrávaní dokumentov do IS GRANT odporúčame Príjemcovi postupovať podľa Používateľského manuálu k IS GRANT, časť Importovanie (vloženie) dokladov k čerpaniu, str. 25, ktorý je zverejnený na Webovom sídle Fondu tu: https://envirofond.sk/modernizacny-fond-vyzva-mof-2-2024/. Formulár ŽoP Príjemca nahrá do IS GRANT v prepisovateľnej podobe v MS Excel a zároveň podpísané v neprepisovateľnej podobe v pdf. formáte,
· V prípade, že Príjemca pred nadobudnutím účinnosti zmien v zmysle Usmernenia č. 3 k Príručke pre Príjemcu, už predložil Fondu jednu alebo viac ŽoP (myslia sa ŽoP, ktoré boli aj vyplatené alebo už sú práve v spracovaní na Fonde), len pre zachovanie kontinuity číslovania ŽoP v IS GRANT, Príjemca nahrá postupne Čerpanie 1 až x, s tým že do čerpaní už Fondu predložených nahrá iba formulár ŽoP bez relevantných príloh, 
· V prípade akýchkoľvek problémov súvisiacich s predložením a nahratím formuláru ŽoP vrátane relevantných príloh do IS GRANT alebo v prípade potreby získania podrobnejších informácií a vysvetlení kontaktuje svojho projektového manažéra. ...“

II.
Zdôvodnenie: 
Fond pristupuje k elektronizácii podávania žiadostí o platbu za účelom zefektívnenia a zrýchlenia procesu a zníženia chybovosti pri podávaní žiadostí o platbu. 
Všetky ostatné náležitosti a podmienky týkajúce sa predkladania ŽoP týmto Usmernením  nezmenené zostávajú v platnosti v zmysle pôvodného znenia Príručky pre Príjemcu.
 
Toto Usmernenie nadobúda účinnosť dňom zverejnenia na Webovom sídle Fondu, ktorý je zároveň dňom zverejnenia aktualizovaného/ konsolidovaného znenia Príručky pre Príjemcu.

	
Schválil:
Dňa: 27. 3. 2026

Ing. Marek Giba, MBA v. r.

